**ANDMEKAITSE DEKLARATSIOON – ICCS 2022 õpilaste küsimustik**

Rahvusvahelise kodanikuhariduse uuringu (ICCS) 2022 pilootuuring toimub Eestis 2020. aasta sügis-talvel, põhiuuring toimub 2022. aastal.

Kontaktandmed:

Tallinna Ülikool, haridusteaduste instituut

Narva mnt 25

10120, Tallinn

Eesti

IEA

Keizersgracht 311

1016 EE Amsterdam

The Netherlands

Telephone: +31 20 625 3625

Email: secretariat@iea.nl

# Millisel eesmärgil andmeid kogutakse ja töödeldakse?

# Rahvusvahelise kodanikuhariduse uuringu (ICCS) 2022 käigus kogutud andmeid kasutatakse eranditult teaduslikel eesmärkidel. ICCS on haridusuuringute projekt, mida toetab Rahvusvaheline Haridussaavutuste Hindamise Assotsiatsioon (IEA). Uuringut viiakse Eestis läbi Haridus- ja Teadusministeeriumi tellimusel.

# Millist teavet küsitakse? Osalevate koolide õpilastel palutakse täita ICCS 2022 küsimustikud, mis annavad teavet õpilaste kodanikuosalusest kogukonnas ja koolis ning nende suhtumisest ühiskonna ja kodanikurolliga seotud teemadesse. Samuti küsitakse infot õpilaste soo, vanuse, vanemate sünniriigi ja koduse keele kohta.

• ICCS kodanikuhariduse uuringus osalemine on vabatahtlik. Küsimustiku täitmine ei kahjusta õpilasi mingilgi viisil ja vastajatel on lubatud üksikud küsimused vahele jätta või küsimustikule vastamine igal hetkel katkestada.

# • Täites ja tagastades küsimustiku deklareerite, et olete nõus andete kogumise ja töötlemisega. Te saate oma nõusoleku andmete töötlemiseks ilma põhjust avaldamata igal ajal tagasi võtta. Sel juhul kuni selle kuupäevani kogutud andmeid enam ei töödelda ja juba salvestatud andmed kustutatakse.

# Kontakt: Meril Ümarik,Tallinna Ülikool, haridusteaduste instituut, Meril.Umarik@tlu.ee, mob 56687849.

**Milliseid andmeid kogutakse?**
Kogutakse ja säilitatakse ICCS uuringus osaleva õpilase vastusandmeid. Kogutud andmed on numbrilised, esindades õpilase valikuid (näiteks vastused valikvastustega küsimustele või jah/ei küsimustele).

Seda teavet ei saa kasutada üksikvastajate tuvastamiseks nime järgi, kuid iga õpilase kordumatuks tuvastamiseks registreeritakse õpilaskood. Selle koodi ja õpilase nime vaheline seos on teada vaid kooli koordinaatorile ja testi läbiviivale riiklikule uuringukeskusele (Eestis on selleks TLÜ haridusteaduste instituut). Seda ei jagata IEA ega kolmandate osapooltega

**Kus, kuidas ja kui kaua ICCS andmeid säilitatakse?**

ICCS uuringu andmeid säilitatakse turvaliselt ja välistel isikutel puudub neile ligipääs. Kõik IEA või rahvusvahelise uuringukeskuse ACER töötajaid, kes andmeid töötlevad, on teavitatud andmekäitlusteeglitest ja nad on allkirjastanud konfidentsiaalsuslepingu.

**Andmeid säilitatakse järgmiselt:**

Vastusandmeid säilitatakse määramata ajaks, nii et need jäävad analüüsimiseks kättesaadavaks. Vastused koondatakse andmebaasi, mis võimaldab teadlastel kogu maailmas haridussüsteeme võrrelda (vt allpool avalikkuse juurdepääsetavus).

Andmeid töödeldakse tsentraalselt IEA-s, mis asub Hamburgis, Saksamaal. Kõik andmetöötluseks saabuvad andmed esitatakse ilma nimedeta – andmebaasis on ainult õpilaste koodid.

**Kellega ja kuidas ICCS andmeid jagatakse?**

Vastusandmed saadetakse riiklikest keskustest IEA-le veebipõhise koostööplatvormi Share Point kaudu pseudonümiseeritud kujul, see tähendab, et andmeid töödeldakse nii, et isikuandmeid ei saaks enam konkreetsetele andmesubjektidele omistada ilma lisateabeta, mida säilitatakse eraldi ning mille suhtes kohaldatakse tehnilisi ja korralduslikke meetmeid tagamaks, et isikuandmeid ei omistata tuvastatud või tuvastatavatele füüsilistele isikutele.

# ICCS uuringut juhib Austraalias Melbourne'is ACERis asuv rahvusvaheline uuringukeskus ja enamik andmeanalüüse toimub seal. Analüüsiks vajaminevad vastusandmed saadetakse rahvusvahelisele uuringukeskusele veebipõhise koostööplatvormi Share Point kaudu pseudonümiseeritud kujul. Rahvusvahelise uuringukeskuse töötajad, kellel on ligipääs andmetele, on sõlminud konfidentsiaalsuslepingu. Andmete edastamine Austraaliasse Melbourne'i kui kolmandasse riiki on kaitstud asjakohaste ja sobivate meetmetega, nagu spetsiaalne andmetöötlusleping ja Euroopa standardlepingud.

# Andmete jagamine rahvusvahelise uuringukeskuse ja riikliku uuringukeskuse vahel TLÜ-s toimub Share Point platvormi vahendusel.

**Seotud andmed**

Lisaks õpilastele palutakse küsimustik täita ka õpetajatel ja direktoritel. Nendest allikatest pärinev teave koondatakse uuringu rahvusvahelisse andmebaasi.

# Üldsuse juurdepääsetavus

# Lõplik uuringu rahvusvaheline andmebaas on üldsusele kättesaadav järgmiselt aadressilt:

# https://www.iea.nl/data (Hamburg, Saksamaa)

# Kõik andmebaasis olevad andmed on pseudonümiseeritud ja neid ei saa üksikisikutega seostada.

**Automatiseeritud otsused ja profiilianalüüs**

Käesoleva uuringu raames kogutud andmeid ei kasutata automatiseeritud otsuste tegemisel, sh profiilianalüüsiks.

**Andmesubjekti õigused**

Andmesubjektil on õigus isikuandmete kaitse üldmääruse artiklites 15-20 sätestatud õigustele.

Igaühel on õigus enda kohta kogutud isikuandmetega tutvuda ning nõuda ebaõigete isikuandmete parandamist. Kui isikuandmete töötlemiseks või neile juurdepääsu võimaldamiseks ei ole enam seaduslikku alust, on õigus nõuda nende kasutamise piiramist või lõpetamist, kustutamist või andmetele juurdepääsu võimaldamise lõpetamist. Võimalik on paluda parandada või eemaldada enda kohta käivad ebakorrektsed andmed või andmed, mille talletamist Te ei soovi.

Kui andmesubjekt leiab, et TLÜ on isikuandmete töötlemisel rikkunud tema õigusi, on tal igal ajal õigus pöörduda oma õiguste kaitseks Andmekaitse Inspektsiooni, Tatari 39, Tallinn 10134, e-post: info@aki.ee, poole.